cyanic-selkie/wikianc huggingface dataset:
Διονύσιος Δ΄ Μουσελίμης
Βιογραφικά στοιχεία
Ο κατά κόσμον Δημήτριος Κομνηνός ανήκε σε παλαιό αριστοκρατικό οίκο του Βυζαντίου και γεννήθηκε στην Κωνσταντινούπολη μετά το 1620. Οι γονείς του ονομάζονταν Σταμάτιος και Μαρία. Σπούδασε στην Πατριαρχική Ακαδημία και εργάστηκε αρχικά (πριν το 1654) ως ιδιαίτερος γραμματέας του ηγεμόνα της Βλαχίας Ματθαίου και κατόπιν ως διοικητικός υπάλληλος στο Πατριαρχείο, οπότε και του αποδόθηκαν τα προσωνύμια Μουσελίμης και Σερογλάνης. Ο Πατριάρχης Ιωαννίκιος Β΄ του απένειμε το οφφίκιο του ρήτορος, του λογοθέτου και του πρωτονοταρίου και ο Παρθένιος Δ΄ αυτά του πρωτεκδίκου και σακελλίου.
Στις 9 Αυγούστου 1662, δυο μήνες μετά την ανάρρηση στον πατριαρχικό θρόνο του από Λαρίσης Διονυσίου Βάρδαλι, εξελέγη διάδοχός του Μητροπολίτης Λαρίσης, όντας ακόμη λαϊκός. Τότε έλαβε από αυτόν το όνομα Διονύσιος. Στη θέση αυτή έμεινε μέχρι τον Οκτώβριο του 1671, οπότε εξελέγη Οικουμενικός Πατριάρχης για πρώτη φορά. Η εκλογή έγινε στην Αδριανούπολη, τότε έδρα των Σουλτάνων, και η ενθρόνιση στην Κωνσταντινούπολη έγινε στις 8 Νοεμβρίου.
Στον πατριαρχικό θρόνο ανήλθε συνολικά πέντε φορές (Οκτώβριος 1671-25 Ιουλίου 1673, 24 Οκτωβρίου 1676-2 Αυγούστου 1679, 31 Αυγούστου 1683-10 Μαρτίου 1684, 7 Απριλίου 1686-17 Οκτωβρίου 1687 και 1693-1694). Στις 25 Ιουλίου 1673 επαύθη με ενέργειες της συζύγου του μεγάλου διερμηνέως Παναγιώτη Νικούσιου και του εκχωρήθηκε «εις ζωαρκείαν» η Μητρόπολη Φιλιππουπόλεως. Στις 24 Οκτωβρίου 1676 επανήλθε στον θρόνο και εκθρονίστηκε εκ νέου στις 2 Αυγούστου 1679. Τότε του ξαναδόθηκε η Μητρόπολη Φιλιππουπόλεως και εγκαταστάθηκε στη Βλαχία, με την οποία φαίνεται ότι απέκτησε στο εξής ιδιαίτερη σχέση. Εξελέγη ξανά Πατριάρχης στις 31 Αυγούστου 1683 και στις 10 Μαρτίου 1684 επαύθη ξανά και αποσύρθηκε στη Χάλκη και κατόπιν στην Αδριανούπολη. Από το 1685 του εκχωρήθηκε «εις ζωαρκείαν» η Μητρόπολη Χαλκηδόνος. Την εποχή αυτή ενεπλάκη σε σκληρή σύγκρουση με τον Πατριάρχη Ιάκωβο, τον οποίο, έχοντας εξασφαλίσει την υποστήριξη και άλλων ιεραρχών, εξανάγκασε σε παραίτηση στις 7 Απριλίου 1686 και ανέβηκε ο ίδιος στον θρόνο. Ο Ιάκωβος τότε δωροδόκησε τον Μεγάλο Βεζύρη και τον ανέτρεψε στις 17 Οκτωβρίου 1687. Κατόπιν αυτού συνελήφθη στην Αδριανούπολη, όπου είχε αποσυρθεί, και απελευθερώθηκε το επόμενο έτος μετά την καταβολή λύτρων και την παρέμβαση πολιτικών παραγόντων. Μετά αποσύρθηκε στο Βουκουρέστι, όπου απέλαυσε την φιλοξενία του ηγεμόνα Κωνσταντίνου Μπρινκοβεάνου. Με την υποστήριξη του τελευταίου, και αφού ο Ιάκωβος δεν βρισκόταν πια στον πατριαρχικό θρόνο, ο Διονύσιος έγινε Πατριάρχης για πέμπτη φορά το 1693, διαδεχόμενος τον Καλλίνικο Β΄ τον Ακαρνάνα. Στην τελευταία αυτή θητεία του προκάλεσε τη γενική αντίδραση και, έπειτα από πολλές καταγγελίες σε βάρος του για κακοδιοίκηση, επτά μήνες μετά απομακρύνθηκε οριστικά από τον πατριαρχικό θρόνο και αποσύρθηκε στη Βλαχία, όπου παρέμεινε ως το θάνατό του.
Πέθανε στις 23 Σεπτεμβρίου 1696 στο Τιργοβίστε της Βλαχίας και τάφηκε στο μοναστήρι του Ραντού Βόδα, μετόχι της Μονής Ιβήρων, όπου έζησε κατά τα τελευταία χρόνια. Πεθαίνοντας άφησε στη Μονή Ιβήρων την πλούσια βιβλιοθήκη και τα άμφιά του.
Έργο
Περιγράφεται ως ευφυής, ικανός, δραστήριος, μορφωμένος και λόγιος ιεράρχης. Οι ικανότητές του φάνηκαν και στην πολύχρονη διεκδίκηση του πατριαρχικού θρόνου και στην επιτυχία με την οποία αντεπεξήλθε σε υπονομεύσεις, επανακτώντας τον τέσσερις φορές. Κατά τα διαστήματα της πατριαρχίας του ασχολήθηκε με μεγάλο αριθμό κανονικών θεμάτων καθώς και με τη θέση των Ορθοδόξων έναντι των Προτεσταντικών ομολογιών. Η απάντησή του στους Καλβινιστές θεολόγους «Προς τους Καλβινιστάς περί των δογμάτων της Ορθοδόξου Εκκλησίας» (Ιανουάριος 1672) έχει μείνει ιστορική για την ακρίβεια της διατυπώσεώς της και ενδεικτική της θεολογικής του κατάρτισης.
Πηγές
Κατηγορία:Πατριάρχες Κωνσταντινουπόλεως Κατηγορία:Μητροπολίτες Χαλκηδόνος Κατηγορία:Μητροπολίτες Φιλιππουπόλεως Κατηγορία:Μητροπολίτες Λαρίσης Κατηγορία:Επίσκοποι του 17ου αιώνα
Xscape
Το Xscape είναι το 2ο στούντιο άλμπουμ του Μάικλ Τζάκσον μετά το θάνατό του. Περιέχει ακυκλοφόρητα τραγούδια του σε remix. Οι αυθεντικές εκδόσεις κυκλοφορούν στο deluxe edition. Όλη η μουσική περιλαμβάνεται επίσης στο Sony Xperia Z2.
Κομμάτια
Κατηγορία:Δισκογραφία του Μάικλ Τζάκσον
Συμβούλιο Εργασίας και Άμυνας
Το Συμβούλιο Εργασίας και Άμυνας (ΣΕΑ) (ρωσικά: Совет труда и обороны), που καθιερώθηκε για πρώτη φορά ως Συμβούλιο Άμυνας Εργατών και Αγροτών τον Νοέμβριο 1918, ήταν ένας οργανισμός υπεύθυνος για την κεντρική διαχείριση της οικονομίας και παραγωγής στρατιωτικού υλικού στην Ρωσική Σοβιετική Ομοσπονδιακή Σοσιαλιστική Δημοκρατία και στο διάδοχο κράτος, την Σοβιετική Ένωση. Κατά τον Ρωσικό Εμφύλιο Πόλεμο του 1917 – 1922 το συμβούλιο χρησίμευσε ως “εθνικό οικονομικό μικρό υπουργικό συμβούλιο” έκτακτης ανάγκης, εκδίδοντας έκτακτα διατάγματα σε μια προσπάθεια να διατηρήσει την βιομηχανική παραγωγή για τον Ερυθρό Στρατό εν μέσω οικονομικής κατάρρευσης.
Το Συμβούλιο, η επιτροπή του Συμβουλίου Λαϊκών Επιτρόπων, περιλάμβανε ανάμεσα στο εκτελεστικό του όργανο κορυφαίους Μπολσεβίκους ηγέτες όπως οι Β.Ι. Λένιν, Λέον Τρότσκι και Ιωσήφ Στάλιν, οι οποίοι επέβλεπαν τον αναπτυσσόμενο επαγγελματικό μηχανισμό. Μετά το τέλος του Εμφυλίου Πολέμου το συμβούλιο μετονομάστηκε και ο οικονομικός σχεδιασμός του και ο ρυθμιστικός του ρόλος επεκτάθηκαν για να συμπεριλάβουν ολόκληρη την χώρα. Ως η πρώτη κεντρική αρχή οικονομικού σχεδιασμού στην Σοβιετική Ρωσία, το Συμβούλιο Εργασίας και Άμυνας χρησίμευσε ως θεσμικός πρόδρομος για την γνωστή Σοβιετική αρχή σχεδιασμού των μετέπειτα χρόνων, την Γκοσπλάν, που ξεκίνησε τον Αύγουστο του 1923 ως υποεπιτροπή του ΣΕΑ.
Οικονομικό υπόβαθρο
Η Ρωσική Επανάσταση του 1917 ολοκληρώθηκε το φθινόπωρο με την Οκτωβριανή Επανάσταση, που οργανώθηκε και επιτεύχθηκε με την διεύθυνση της ριζοσπαστικής Μπολσεβίκικης φατρίας του Β. Ι. Λένιν του Ρωσικού Σοσιαλ-Δημοκρατικού Εργατικού Κόμματος. Με την χώρα ήδη αποδεκατισμένη και αποδιοργανωμένη από τα τρία βάρβαρα χρόνια του Α΄ Παγκοσμίου Πολέμου, το νεαρό σοσιαλιστικό κράτος πάλευε να κρατηθεί και να επιβιώσει του εμφυλίου πολέμου, της πολυεθνικής ξενικής στρατιωτικής επέμβασης και της κατάρρευσης της οικονομίας, περιλαμβανομένης της ευρείας μείωσης του πληθυσμού των μεγάλων πόλεων και την έναρξη του υπερπληθωρισμού.
Η επαναστατική κυβέρνηση αντιμετώπισε τα διπλά καθήκοντα της οικονομικής διοργάνωσης και της κατεύθυνσης των πλουτοπαραγωγικών πηγών προς τον Ερυθρό Στρατό. Ένα νέο όργανο γνωστό ως το Ανώτατο Συμβούλιο Εθνικής Οικονομίας (VSNKh - Βεσένκα) ιδρύθηκε στις 15 Δεκεμβρίου 1917 ως ο πρώτος κυβερνητικός φορέας για τον συντονισμό της κρατικής χρηματοδότησης και της οικονομικής παραγωγής και διανομής στην Ρωσική Σοσιαλιστική Ομοσπονδιακή Σοβιετική Δημοκρατία (ΡΣΟΣΔ). Η Βεσένκα προσαρτήθηκε με το de facto υπουργικό συμβούλιο της ΡΣΟΣΔ, το Συμβούλιο των Λαϊκών Επιτρόπων (Σοβναρκόμ), και επίσημα απολογούνταν σε αυτό το όργανο.
Καθώς η γραφειοκρατία της Βεσένκα αναπτυσσόταν, άρχισε η ίδια να δημιουργεί ειδικευμένες υπηρεσίες, φορείς γνωστούς ως γκλάβκι (από την ρίζα γκλαβ-, "κύριο, επικεφαλής"), την καθεμιά υπεύθυνη για την λειτουργία ενός συγκεκριμένου οικονομικού τομέα. Αυτοί οι δευτερεύοντες φορείς ήταν γνωστοί από περιγραφικές συλλαβικές συντομεύσεις, όπως για παράδειγμα, Τσεντροτεξτίλ για την κεντρική υπηρεσία την υπεύθυνη για την παραγωγή κλωστοϋφαντουργικών προϊόντων, και Γκλάβνεφτ και Γκάβλες για τις κεντρικές υπηρεσίες υπεύθυνες για πετρέλαιο και ξυλεία, αντίστοιχα. Αυτοί οι οργανισμοί συχνά αντιστοιχούσαν σε οικονομικές κοινοπραξίες ιδρυμένες πριν από τον πόλεμο και τις οποίες είχε αναλάβει η προεπαναστατική Τσαρική κυβέρνηση σαν μέρος του συντονισμού της οικονομίας της για την δική της πολεμική προσπάθεια. Το προσωπικό που εργαζόταν σε αυτούς τους γκλάβκι ήταν συχνά τα ίδια άτομα που υπηρέτησαν με μια παρόμοια ιδιότητα υπό το παλαιό καθεστώς.
Αν και υπήρχαν λιγότερες από 500 εθνικοποιημένες εταιρίες πριν από τον Ιούνιο του 1918, μέχρι το τέλος αυτού του μήνα η ένταση του Εμφυλίου Πολέμου και η χειροτέρευση της οικονομικής κατάστασης οδήγησαν στην έκδοση ενός διατάγματος εθνικοποίησης όλων των εργοστασίων της χώρας. Προϊόντα όλων των ειδών εξαφανίστηκαν από την αγορά και το δελτίο επεκτάθηκε. Μη μπορώντας να πάρουν σωστή τιμή για το πλεόνασμα σιταριού από το κρατικό μονοπώλιο αγοράς σιταριού, οι αγρότες παρακρατούσαν την παραγωγή τους από την επίσημη αγορά, και γίνονταν αίτιοι να εμφανιστεί μια παράλληλη μαύρη αγορά. Η κρατική Προντραζβιόρστκα, που περιλάμβανε την συστημική χρήση βίας κατά των αγροτών για την επίταξη των σιτηρών βάθαινε παραπέρα την κρίση. Την νέα συγκεντρωτική και καταναγκαστική οικονομία, που έφερε η οικονομική κατάρρευση και οι ανάγκες του εμφυλίου πολέμου, την θυμούνται οι ιστορικοί της οικονομίας ως Στρατιωτικό Κομμουνισμό.
Ίδρυση
μικρογραφία|δεξιά|Ο Μπολσεβίκος ηγέτης [[Αλεξέι Ρίκοφ διορίστηκε πληρεξούσιος του Συμβουλίου Άμυνας Εργατών και Αγροτών το καλοκαίρι του 1919, βοηθώντας να παγιωθεί η θέση του οργανισμού ως κορυφαίας οικονομικής εξουσίας της Σοβιετικής Ένωσης.]] Λόγω της απουσίας μιας βιώσιμης οικονομίας της αγοράς, το Σοβιετικό κράτος χρειαζόταν έναν μηχανισμό για τον συντονισμό παραγωγής και διανομής για να εξυπηρετήσει τις άμεσες ανάγκες του στρατού. Στις 30 Νοεμβρίου 1918 η Πανρωσική Κεντρική Εκτελεστική Επιτροπή (εκτελεστική αρχή του Συνεδρίου των Σοβιέτ) δημιούργησε έναν γραφειοκρατικό φορέα σχεδιασμένο γι’ αυτόν τον σκοπό, που αρχικά λεγόταν Συμβούλιο Άμυνας Εργατών και Αγροτών. Αυτή η δημόσια υπηρεσία επιφορτίστηκε με το καθήκον της συγκέντρωσης και πληρωμής των πόρων που απαιτούνταν για την πολεμική προσπάθεια. Το Συμβούλιο Άμυνας Εργατών και Αγροτών είχε αρχικά σχεδιαστεί σαν όργανο έκτακτης ανάγκης αφιερωμένο αποκλειστικά στην επιστράτευση των πόρων της Ρωσίας για την σύγκρουση του εμφυλίου πολέμου. Ο ίδιος ο Λένιν ορίστηκε πρόεδρος, ο Λέον Τρότσκι έγινε μέλος ως Λαϊκός Επίτροπος Πολέμου, ο Λεονίντ Κράσιν ως επικεφαλής της έκτακτης επιτροπής εφοδιασμού, και ο Ιωσήφ Στάλιν ως εκπρόσωπος της Πανρωσικής Εκτελεστικής Επιτροπής.
Ο οργανισμός γρήγορα προέκυψε σαν αυτό που ο ιστορικός Άλεκ Νοβ έχει ονομάσει το “αποτελεσματικό οικονομικό μικρό υπουργικό συμβούλιο” του έθνους, με την εξουσία να εκδίδει νόμιμα δεσμευτικά διατάγματα. Λόγω του εμφυλίου πολέμου, που διαρκεί μέχρι τις αρχές του 1921, το Συμβούλιο Άμυνας Εργατών και Αγροτών υπήρχε σε μια ad hoc (συγκεκριμένη) βάση, εκδίδοντας τα διατάγματά του με βασική αρχή ότι υπήρχε εθνική έκτακτη ανάγκη και σε μεγάλο βαθμό αδιάφορο gia τις μακροπρόθεσμες διαδικασίες σχεδιασμού. Το συμβούλιο αντίθετα συγκεντρωνόταν στις από μέρα σε μέρα ανάγκες που σχετίζονταν με την ζωή ή τον θάνατο της στρατιωτικής εκστρατείας. Όπως συνέβη με τον παράλληλο κυβερνητικό οργανισμό σχεδιασμού Βεσένκα και τους γκλάβκι της, έτσι και το Συμβούλιο Άμυνας Εργατών και Αγροτών είχε έναν όμιλο ειδικευμένων υποεπιτροπών αφοσιωμένων σε συγκεκριμένες πλευρές των στρατιωτικών βιομηχανιών. Σε πολλές περιπτώσεις οι δύο οργανισμοί προσπάθησαν να επεκτείνουν την επιρροή τους και τις αντζέντες τους μέσα στις ίδιες βιομηχανίες. Η παραγωγική βιομηχανία παρέμεινε σε κρίση καθώς οι αρχές έριχναν το ανθρώπινο δυναμικό και τους πόρους από το ένα κρίσιμο εμπόδιο στο επόμενο, δημιουργώντας νέες ελλείψεις κατά την διαδικασία της προσπάθειας να λύσουν μακροχρόνια προβλήματα.
Από το 1919 η εξουσία της Βεσένκα άρχισε να φθίνει, με το Λαϊκό Επιτροπάτο Γεωργίας (Ναρκομπρόντ) να είναι υπεύθυνο για τις επιτάξεις σιτηρών και το Συμβούλιο Άμυνας Εργατών και Αγροτών να αποκτά δύναμη στην σφαίρα της βιομηχανίας. Η επιστράτευση της ανειδίκευτης εργασίας, περιλαμβανομένης της εργατικής απασχόλησης των αγροτών που απαιτούσαν οι τοπικές κυβερνητικές αρχές για την μεταφορά καυσίμων, τροφίμων και στρατιωτικών προμηθειών, έγινε ο τομέας δράσης του Λαϊκού Επιτροπάτου Εργασίας (Ναρκομτρούντ). Η Βεσένκα υποβιβάστηκε σε μια από τις πολλές κεντρικές οικονομικές αρχές, και σε καμιά περίπτωση η ανώτερη.
Νέο όνομα, νέος ρόλος
Με τον εμφύλιο πόλεμο να πλησιάζει σε επιτυχημένο τέλος, τον Μάρτιο του 1920 στο συμβούλιο δόθηκε νέο όνομα Συμβούλιο Εργασίας και Άμυνας (ρωσ. Совет труда и обороны, σαβιέτ τρουντά ι αμπαρόνι). Ο οργανισμός αναγνωρίστηκε επίσημα ως μεγαλύτερη προτεραιότητα από την γραφειοκρατική αντίπαλό της Βεσένκα στην απόκτηση μεριδίων των σπάνιων πόρων. Αντί να περιοριστεί στην βιομηχανική παραγωγή και στον αναγκαίο καταμερισμό για τον Ερυθρό Στρατό σε καιρό πολέμου, το ΣΕΑ πήρε ευρύτερη πρόσβαση στον σχεδιασμό από αυτή που είχε παλαιότερα.
Το νέο όνομα και η λειτουργία του ΣΕΑ επικυρώθηκε τον Δεκέμβριο του 1920 από το 8ο Πανρωσικό Συνέδριο των Σοβιέτ, την επίσημη νομοθετική αρχή της Σοβιετικής Ρωσίας. Το ΣΕΑ αναγνωρίστηκε ως η επιτροπή του Σοβναρκόμ, για να διευθύνεται από τους ίδιους τους κορυφαίους Λαϊκούς Επιτρόπους, έναν εκπρόσωπο των Ρωσικών συνδικάτων και τον επικεφαλής της Κεντρικής Στατιστικής Υπηρεσίας. Η ΣΕΑ διατάχθηκε να επιβάλει ένα ενιαίο οικονομικό σχέδιο για την Σοβιετική Ρωσία, που να κατευθύνει το έργο των επιμέρους Λαϊκών Επιτροπάτων προς την εκπλήρωση αυτού του σχεδίου, και να κάνει εξαιρέσεις στο σχέδιο όταν απαιτείται, μεταξύ άλλων λειτουργιών. Με τον τρόπο αυτό “για πρώτη φορά η ΡΣΟΣΔ είχε ένα όργανο γενικού σχεδιασμού με σαφώς καθορισμένα καθήκοντα”, παρατήρησε ο ιστορικός Ε.Χ. Καρ.
Στην διάρκεια της βασισμένης στην αγορά Νέας Οικονομικής Πολιτικής (ΝΕΠ), η οποία ακολούθησε την οικονομία της εποχής του πολέμου, του Στρατιωτικού Κομμουνισμού, το ΣΕΑ αναδείχθηκε σε μηχανισμό διοικητικού ελέγχου, συντονίζοντας τον σχηματισμό των “ειδικών ενώσεων” επιχειρήσεων σε έναν δεδομένο κλάδο της βιομηχανίας στην βάση της αυτο-χρηματοδότησης (κοζραστσέτ) και δίνοντας το πράσινο φως του χωρισμού των μεμονωμένων επιχειρήσεων από τα συγκεντρωτικά τραστ της ίδιας βασικής αρχής. Έγινε μια προσπάθεια τον Μάιο του 1922 να γίνει το ΣΕΑ το ρυθμιστικό όργανο του εθνικού εμπορίου, όταν το Σοβναρκόμ δημιούργησε μια νέα επιτροπή που συνδεόταν με το ΣΕΑ, με εξουσία να εκδίδει οικονομικά διατάγματα. Αυτή η επιτροπή, ωστόσο, στην οποία δόθηκε ελευθερία κινήσεων να ερμηνεύει και να τροποποιεί τους υπάρχοντες κανονισμούς εμπορίου και να προτείνει νέους νόμους για επικύρωση από το Σοβναρκόμ, δεν φαίνεται ότι προσπάθησε με κάποιο ουσιαστικό τρόπο, και οι δυνάμεις της αγοράς παρέμειναν υψίστης σημασίας στο πλαίσιο της ΝΕΠ.
Παρά τους πραγματικούς περιορισμούς στην δικαιοδοσία του κεντρικού σχεδιασμού σε μια οικονομία που σε μεγάλο βαθμό βασίζεται στην αγορά, το ΣΕΑ αναδείχθηκε σε αυτό που ο ιστορικός Μωρίς Ντομπ έχει χαρακτηρίσει ως “το ανώτατο εκτελεστικό όργανο στην οικονομική σφαίρα, καταλαμβάνοντας τον ρόλο του Οικονομικού Γενικού Επιτελείου τον οποίο είχε στόχο η Βεσένκα, αλλά απέτυχε να εκπληρώσει την προηγούμενη περίοδο”.
Σχέσεις με Γκοσπλάν
Η Κρατική Επιτροπή Σχεδιασμού (Государственная Комиссия по Планированию, Γκασουντάρστβιναγια Καμίσιγια πα Πλανιροβάνιγιου), κοινώς «Γκοσπλάν», αργότερα πανίσχυρη στο σοβιετικό οικονομικό στερέωμα, ξεκίνησε ως μόνιμη συμβουλευτική υποεπιτροπή του ΣΕΑ, στην οποία είχε ανατεθεί το καθήκον να διενεργεί λεπτομερείς οικονομικές έρευνες και να παρέχει συμβουλές ειδικών στο ΣΕΑ, που έπαιρνε τις αποφάσεις.
Σε όλη της περίοδο της ΝΕΠ η γραφειοκρατία οικονομικού σχεδιασμού πολλαπλασιάστηκε, με αυτούς που παίρνουν τις αποφάσεις των οικονομικών τραστ, μερικές φορές να αναγκάζονται να διαπραγματεύονται με όχι λιγότερους από τέσσερις οργανισμούς – το Ανώτατο Συμβούλιο Εθνικής Οικονομίας (Βεσένκα), το Λαϊκό Επιτροπάτο Οικονομικών (Ναρκομφίν), την Γκοσπλάν και το ΣΕΑ. Το σύστημα δεν ήταν αποτελεσματικό και μερικές φορές επέβαλε αντιφατικούς στόχους στους διευθυντές των επιχειρήσεων, αναγκάζοντας τις εταιρίες να παράγουν όγκους εγγράφων για να ικανοποιήσουν τους γραφειοκράτες επόπτες. Σε περίπτωση θεμελιώδους διαφωνίας μεταξύ φορέων, η απόφαση του ΣΕΑ ήταν καθοριστική στα χρόνια στα τέλη της δεκαετίας του 1920.
Παραπομπές
Κατηγορία:Κυβέρνηση της Σοβιετικής Ένωσης
Ιωάννης Γαδδί
Ο Ιωάννης Γαδδί ή Γκαντί ή Καντίς, εβρ. יוחנן הגדי (άκμασε τον 2ο αι. π.Χ.) από την Ασμοναϊκή δυναστεία συμμετείχε στην εξέγερση των Μακκαβαίων εναντίον των Σελευκιδών και ήταν από τις ηγετικές μορφές της.
Βιογραφία
Ήταν ο πρωτότοκος γιος του Ματταθία, ιερέα που ξεκίνησε της εξέγερση. Ηγέτες του κινήματος ήταν ο 3ος γιος Ιούδας Μακκαβαίος (167-160) και ο πέμπτος γιος Ιωνάθαν Απφούς (161-143).
Αναφέρεται για πρώτη φορά μαζί με τον πατέρα του: "Τις ημέρες εκείνες ο Ματταθίας γιος του Ιωάννη, ιερέας, μετακόμησε από την Ιερουσαλήμ στη Μοδεΐν. Είχε πέντε γιους, τον Ιωάννη τον λεγόμενο Γκαντί, τον Σίμωνα τον λεγόμενο Θασσί, τον Ιούδα τον λεγόμενο Μακκαβαίο, τον Ελεάζαρ τον λεγόμενο Αβαράν και τον Ιωνάθαν τον λεγόμενο Απφούς" (Μακκαβαίων 1 2:1-5).
Η επόμενη αναφορά σε αυτόν είναι η εξής: "Με αυτά που τους είπε ο Ιούδας, τους γέμισε θάρρος και τους έκανε έτοιμους να θυσιαστούν για τους νόμους τους και για τη χώρα τους. Έπειτα μοίρασε τον στρατό στα τέσσερα και έδωσε από ένα μέρος στους αδελφούς του Σίμωνα, Ιωσήφ (μάλλον λάθος του συγγραφέα, αντί του ορθού: Ιωάννη) και Ιωνάθαν· κάθε τμήμα είχε 1500 άνδρες. Ανέθεσε στον Ελεάζαρ να διαβάσει από το ιερό βιβλίο και του έδωσε το σύνθημα "Η βοήθεια του Θεού". Κατόπιν οδήγησε το πρώτο τμήμα του και εισήλθε στη μάχη εναντίον του Νικάνωρα (στρατηγού των Σελευκιδών)" (Μακκαβαίων 2, 10:1-8). Τη συνέχεια αναφέρει το Ταλμούδ, ο ιστορικός Φλάβιος Ιώσηπος και τα βιβλία των Μακκαβαίων 1,4:36-59 και 2, 10:1-8: οι αδελφοί ανέκτησαν και αφιέρωσαν ξανά τον Ναό της Ιερουσαλήμ· έκαναν την εορτή της Αφιέρωσης (Χανουκά).
Το τέλος του
Οι τελευταία αναφορά στο όνομά του είναι τα γεγονότα γύρω από το τέλος του: "Ο Ιωνάθαν έστειλε τον αδελφό του Ιωάννη ως αρχηγό του πλήθους και ζήτησε από τους Ναβαταίους, που ήταν φίλοι του, άδεια να αποθηκεύσουν σε αυτούς τη μεγάλη ποσότητα αποσκευών που είχαν. Αλλά οι γιοί του Γιαμβρί από τη Μεδήβα βγήκαν και συνέλαβαν τον Ιωάννη και όλα όσα είχε και έφυγαν. Έπειτα από αυτό αναφέρθηκε στον Ιωνάθαν και τον αδελφό του Σίμωνα, ότι οι γιοί του Γιαμβρί εορτάζουν μεγάλο γάμο και οδηγούν τη νύφη, κόρη ενός μεγάλου ευγενούς της Χαναάν, από τη Ναδαβάθ με μεγάλη συνοδεία. Εκείνοι θυμήθηκαν το αίμα του αδελφού τους Ιωάννη και ανέβηκαν στο βουνό και κρύφτηκαν" (Μακκαβαίων 1, 9:35-38).
Πηγές
Κατηγορία:Ασμοναϊκή δυναστεία
NGC 6043
Ο NGC 6043 είναι φακοειδής γαλαξίας ο οποίος απέχει περίπου 444 εκατομμύρια έτη φωτός και βρίσκεται στον αστερισμό Ηρακλή. Ανακαλύφθηκε από τον αστρονόμο Λιούις Α. Σουίφτ (Lewis A. Swift) στις 27 Ιουνίου 1886 και ανήκει στο Σμήνος του Ηρακλή.
Εξωτερικοί σύνδεσμοι
Κατηγορία:Φακοειδείς γαλαξίες Κατηγορία:Ηρακλής (αστερισμός) 6043 57019
Αριστοτέλης Κουρτίδης
Ο '''Αριστοτέλης Π. Κουρτίδης''' ( Μυριόφυτο Ανατολικής Θράκης, 1858 - Πειραιάς, 1928 ) υπήρξε διακεκριμένος Έλληνας παιδαγωγός και λογοτέχνης.
Βιογραφία
Γεννήθηκε στο Μυριόφυτο της Ανατολικής Θράκης και έζησε τα πρώτα χρόνια της ζωής του στην Κωνσταντινούπολη όπου φοίτησε στη Μεγάλη του Γένους Σχολή. Το 1880 μετέβη στην Αθήνα για να σπουδάσει νομική, χωρίς όμως να την ολοκληρώσει. Αργότερα σπούδασε φιλολογία στο Πανεπιστήμιο Αθηνών και συνδέθηκε με τον λογοτέχνη και ιστοριοδίφη, Δημήτριο Καμπούρογλου, μέσω του οποίου ήρθε σε επαφή με τον διευθυντή του περιοδικού Διάπλασις των Παίδων, Νικόλαο Παπαδόπουλο, του οποίου αργότερα παντρεύτηκε την αδελφή, Σταματίνα Π. Παπαδοπούλου. Με την Σταματίνα απέκτησαν πιθανότατα έναν γιο, τον Νικόλαο Κουρτίδη, αργότερα εκδότη καρτ ποστάλ.
Από το 1880 ως το 1893 διετέλεσε αρχισυντάκτης της Διαπλάσεως των Παίδων, δημοσιεύοντας πρωτότυπα ή διασκευασμένα παιδικά διηγήματα. Παράλληλα συνεργάστηκε με αρκετά περιοδικά αλλά και εφημερίδες, όπως η Εβδομάς, η Εστία, η Κλειώ, τα Παναθήναια, το Άστυ κλπ.
Το 1889 μετέβη στη Γερμανία όπου σπούδασε παιδαγωγικά και φιλοσοφία. Μετά την αποφοίτησή του επέστρεψε στην Ελλάδα το 1893. Διετέλεσε καθηγητής σε διάφορα εκπαιδευτήρια όπως το Αρσάκειο, το Ωδείο Αθηνών, το διδασκαλείο Ενώσεων των Ελληνίδων και το Λύκειο Θηλέων Πειραιά, το οποίο διεύθυνε μέχρι το θάνατό του. Το 1882 υπήρξε ένα από τα ιδρυτικά μέλη της Ιστορικής και Εθνολογικής Εταιρείας της Ελλάδος και αργότερα συμμετείχε στην ίδρυση της Βασιλικής Δραματικής Σχολής.
Παράλληλα, ο Κουρτίδης παρουσίασε έντονη κοινωνική και εκπαιδευτική δραστηριότητα. Ήταν ένας από τους υποστηρικτές της δημοτικής γλώσσας, υπέγραψε μαζί με άλλους λογίους το καταστατικό ίδρυσης του Εκπαιδευτικού Ομίλου και συνέταξε το 1917 ένα από τα αναγνωστικά της εκπαιδευτικής μεταρρύθμισης του Ελευθερίου Βενιζέλου ενώ συνέβαλε στην προσπάθεια βελτίωσης του μορφωτικού επιπέδου των Ελληνίδων. Επίσης, πραγματοποίησε σειρά διαλέξεων με θέμα την ψυχολογία ενώ συμμετείχε σε πληθώρα φιλανθρωπικών δραστηριοτήτων.
Ο Αριστοτέλης Κουρτίδης, απεβίωσε το 1928 στον Πειραιά, προσβεβλημένος από δάγκειο πυρετό. Σύμφωνα με την ιστοσελίδα της ελληνικής Μασονικής Στοάς, ο Κουρτίδης υπήρξε μέλος της στοάς Πυθαγόρας.
Βιβλιογραφία
Κατηγορία:Νεοέλληνες ποιητές Κατηγορία:Έλληνες παιδαγωγοί Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κόλπος
Η λέξη κόλπος μπορεί να αναφέρεται στα εξής:
Εσωτερικό γινόμενο
Εσωτερικό γινόμενο ονομάζεται μία ανοιχτή πράξη στοιχείων διανυσματικού χώρου. Το αποτέλεσμα είναι αριθμός. Όταν σε ένα διανυσματικό χώρο ορίζεται το εσωτερικό γινόμενο, τότε μπορεί να οριστεί και το μέτρο του διανύσματος \vec \alpha το οποίο είναι: όπου το  είναι το εσωτερικό γινόμενο του \vec \alpha με τον εαυτό του.
Ορισμός
Έστω τα μη μηδενικά διανύσματα του επιπέδου. Ονομάζουμε εσωτερικό γινόμενο των τον πραγματικό αριθμό :
όπου \phi η γωνία μεταξύ και αν  και.
Αν  ή, τότε.
Παρατηρήσεις:
Παραπομπές
Κατηγορία:Αναλυτική γεωμετρία Κατηγορία:Τανυστές
Επιχείρηση Ουρανός
Επιχείρηση Ουρανός (ρωσικά: Операция «Уран») ήταν η κωδική ονομασία της σοβιετικής στρατηγικής επιχείρησης στον Β΄ Παγκόσμιο Πόλεμο η οποία είχε ως αποτέλεσμα την περικύκλωση της γερμανικής 6ης Στρατιάς, της 3ης και 4ης Ρουμανικής Στρατιάς και τμημάτων της γερμανικής 4ης Στρατιάς Πάντσερ. Η επιχείρηση αποτέλεσε μέρος της εξελισσόμενης Μάχης του Στάλινγκραντ, και είχε στόχο την καταστροφή των γερμανικών δυνάμεων που βρίσκονταν μέσα και γύρω από το Στάλινγκραντ. Ο σχεδιασμός της Επιχείρησης Ουρανός είχε ξεκινήσει από τον Σεπτέμβριο του 1942 και εξελίχθηκε παράλληλα με σχέδια για την περικύκλωση και καταστροφή της Ομάδας Στρατιών Κέντρου (Mitte) και των γερμανικών δυνάμεων στον Καύκασο. Ο Κόκκινος Στρατός επωφελήθηκε από το γεγονός ότι οι γερμανικές δυνάμεις στη νότια Σοβιετική Ένωση είχαν απλωθεί σε μεγάλο μέτωπο, χρησιμοποιώντας τις πιο αδύνατες ρουμανικές και ιταλικές στρατιές για τη φύλαξη των πλευρών τους. Τα αρχικά σημεία της επίθεσης καθορίστηκαν κατά μήκος του μετώπου ακριβώς απέναντι από τις ρουμανικές δυνάμεις, οι οποίες δεν είχαν τον απαραίτητο βαρύ οπλισμό για να αντιμετωπίσουν τα σοβιετικά άρματα.
Στις 07:20 (ώρα Μόσχας) της 19ης Νοεμβρίου οι σοβιετικές δυνάμεις επιτέθηκαν στο βόρειο πλευρό των δυνάμεων του Άξονα, ενώ οι δυνάμεις στο νότιο πλευρό επιτέθηκαν στις 20 Νοεμβρίου. Παρόλο που οι ρουμανικές μονάδες κατάφεραν να αποκρούσουν τις πρώτες επιθέσεις, στο τέλος τις 20ής Νοεμβρίου η Τρίτη και η Τέταρτη Ρουμανική Στρατιά αναγκάστηκαν να υποχωρήσουν ταχύτατα καθώς ο Κόκκινος Στρατός είχε παρακάμψει μερικές γερμανικές μεραρχίες πεζικού. Οι γερμανικές εφεδρείες δεν ήταν αρκετές για να αποκρούσουν τις σοβιετικές μηχανοκίνητες σφήνες, ενώ η Έκτη Στρατιά δεν αντέδρασε έγκαιρα, ώστε να απεμπλέξει δυνάμεις από το Στάλινγκραντ και να τις διαθέσει για την αντιμετώπιση της επερχόμενης απειλής. Στο τέλος της 22ας Νοεμβρίου οι Σοβιετικές δυνάμεις συναντήθηκαν στην πόλη Καλάτς, περικυκλώνοντας έτσι 290.000 άνδρες ανατολικά του Ντον. Ο Χίτλερ, αντί να επιχειρήσει να διασπάσει τον κλοιό, αποφάσισε να κρατήσει τις δυνάμεις του Άξονα στο Στάλινγκραντ και να τις εφοδιάζει από αέρος, υποστηρίζοντας ότι «το Στάλινγκραντ είναι φρούριο».
Ιστορικό
thumb|left|Γερμανικά στρατεύματα προωθούνται στη Σοβιετική Ένωση τον Ιούνιο του 1942
Τον Νοέμβριο, η 6η Στρατιά είχε καταλάβει το μεγαλύτερο μέρος του Στάλινγκραντ, ωθώντας τον Κόκκινο Στρατό στις όχθες του Βόλγα. Μέχρι εκείνο το σημείο υπήρχαν ενδείξεις για μια επικείμενη σοβιετική επίθεση η οποία θα στόχευε τα πλευρά της 6ης Στρατιάς, όπως η αυξημένη σοβιετική δραστηριότητα στα πλευρά της καθώς και πληροφορίες που είχαν αποσπαστεί από την ανάκριση σοβιετικών αιχμαλώτων. Παρ' όλα αυτά η γερμανική διοίκηση ενδιαφερόταν περισσότερο για την ολοκλήρωση της κατάληψης του Στάλινγκραντ. Ο αρχηγός του Γενικού Επιτελείου Στρατού (Oberkommando des Heeres), στρατηγός Φραντς Χάλντερ είχε απολυθεί τον Σεπτέμβριο ακριβώς λόγω της προσπάθειάς του να προειδοποιήσει για τον κίνδυνο των υπερεκτεταμένων πλευρών της Έκτης Στρατιάς και της Τέταρτης Στρατιάς Πάντσερ. Η σοβιετική Στάβκα (Ανώτατη Διοίκηση) είχε ξεκινήσει το σχεδιασμό μιας σειράς αντεπιθέσεων με σκοπό την καταστροφή των γερμανικών δυνάμεων στο νότο, που πολεμούσαν στο Στάλινγκραντ και τον Καύκασο, όπως και της Ομάδας Στρατιών Κέντρου. Τελικά, η διοίκηση της σοβιετικής προσπάθειας της ανακούφισης του Στάλινγκραντ ανατέθηκε στον στρατηγό Αλεξάντρ Βασιλιέφσκι.
Η Στάβκα κατέστρωσε δύο κύριες επιχειρήσεις εναντίον των εχθρικών δυνάμεων στην περιοχή του Στάλινγκραντ: την επιχείρηση Ουρανός και την επιχείρηση Κρόνος, ενώ υπήρχαν σχέδια και για την επιχείρηση Άρης, σκοπός της οποίας ήταν να εμπλέξει τη γερμανική Ομάδα Στρατιών Κέντρου σε μια προσπάθεια να δεσμεύσει τις ενισχύσεις και να καταφέρει το μεγαλύτερο δυνατό χτύπημα. Η επιχείρηση Ουρανός απαιτούσε τη χρήση μεγάλου αριθμού δυνάμεων (μηχανοκίνητων και πεζικού) για την περικύκλωση των Γερμανών και των συμμάχων τους στο Στάλινγκραντ. Ως στόχοι της επίθεσης τέθηκαν περιοχές όπου το μέτωπο ήταν αρκετά εκτεταμένο και οι μονάδες του Άξονα δεν ήταν ικανές να το ελέγχουν αποτελεσματικά, δηλαδή στα νώτα της Έκτης Στρατιάς, έτσι ώστε να μην επιτραπεί στους Γερμανούς να ενισχύσουν αυτούς τους τομείς γρήγορα. Η επίθεση θα ήταν ένας κυκλωτικός ελιγμός («κίνηση λαβίδας»). Οι σοβιετικές μηχανοκίνητες μονάδες θα διείσδυαν βαθιά στα γερμανικά νώτα, ενώ μια άλλη επίθεση θα εκδηλώνονταν πιο κοντά στην Έκτη Στρατιά, σε μια προσπάθεια να επιτεθούν επιτεθούν ακριβώς στα μετόπισθεν των γερμανικών μονάδων. Ενώ ο Κόκκινος Στρατός προπαρασκευαζόταν, οι Γερμανοί διοικητές, επηρεασμένοι από την πεποίθησή τους ότι ο Κόκκινος Στρατός, συσσωρευόμενος απέναντι από τη γερμανική Ομάδα Στρατιών Κέντρου στο βορρά, ήταν ανίκανος να επιτεθεί ταυτόχρονα και στο νότο, συνέχιζαν να αρνούνται την πιθανότητα μιας επικείμενης σοβιετικής επίθεσης.
Δυνάμεις του Άξονα
Στην επιχείρηση «Μπλε Σχέδιο» συμμετείχαν γερμανικά στρατεύματα, καθώς και στρατεύματα άλλων χωρών του Άξονα, απλωμένα σε μέτωπο μήκους 480 και βάθους 100 χιλιομέτρων, ενώ η απόφαση για την κατάληψη του Στάλινγκραντ επέκτεινε και λέπτυνε το μέτωπο ακόμη περισσότερο, καθώς στέλνονταν στρατεύματα όλο και ανατολικότερα. Για παράδειγμα, στις αρχές Ιουλίου η Έκτη Στρατιά υπερασπιζόταν γραμμή 100 χιλιομέτρων, ενώ έπρεπε να εμπλακεί σε επίθεση σε μια γραμμή μετώπου 400 χιλιομέτρων.
Η Ομάδα Στρατιών Β, η οποία είχε αποσπαστεί από την Ομάδα Στρατιών Νότου (Sud) (οι δυνάμεις που επιχειρούσαν στην περιοχή γύρω από τον Καύκασο ονομάστηκαν Ομάδα Στρατιών Α), είχε θεωρητικά ισχυρή δύναμη: περιελάμβανε την 16η Μηχανοκίνητη Μεραρχία, τη Δεύτερη, Τέταρτη Πάντσερ και Έκτη γερμανική Στρατιά, την Τρίτη και την Τέταρτη Ρουμανική Στρατιά, την Όγδοη Ιταλική Σρατιά και τη Δεύτερη Ουγγρική Στρατιά. Στις εφεδρείες της Ομάδας Στρατιών Β ανήκαν το 48ο Σώμα Πάντσερ, του οποίου η δύναμη είχε μειωθεί στο ανάλογο μιας αδυνατισμένης μεραρχίας πάντσερ, καθώς και μία μεραρχία πεζικού. Στο μεγαλύτερο μέρος τους τα γερμανικά πλευρά φυλάσσονταν από τους συμμάχους των Γερμανών, ενώ οι γερμανικές δυνάμεις προωθούνταν στις συνεχιζόμενες επιχειρήσεις του Καυκάσου και του Στάλινγκραντ.
right|upright|thumb|Ο Στρατηγός [[Φρίντριχ Πάουλους, διοικητής της Γερμανικής Έκτης Στρατιάς]]
Ο Χίτλερ είχε εκφράσει την επιφυλακτικότητά του για την ικανότητα των συμμάχων του να προστατεύσουν τα γερμανικά πλευρά (θα κοιμώμουνα πιο ήσυχος, έλεγε, εάν τον Ντον τον κρατούσαν Γερμανοί), και πράγματι οι μονάδες τους ήταν στην πλειοψηφία τους εξοπλισμένες με παρωχημένο υλικό και ιππήλατο πυροβολικό, ενώ σε πολλές περιπτώσεις η κακή συμπεριφορά των αξιωματικών στο προσωπικό προκαλούσε την πτώση του ηθικού. Όσον αφορά τη μηχανοκίνηση, η Πρώτη Ρουμανική Στρατιά ήταν εξοπλισμένη με περίπου 100 τσεχικής κατασκευής Panzer 38(t), το 37 χιλιοστών αντιαρματικό πυροβόλο του οποίου ήταν αναποτελεσματικό εναντίον των σοβιετικών T-34. Παρόμοια, το 37 χιλιοστών αντιαρματικό PaK 36 ήταν πεπαλαιωμένο και υπήρχε επιπλέον σοβαρή έλλειψη πυρομαχικών. Μόνο μετά από επανειλημμένες αιτήσεις τούς προμήθευσαν οι Γερμανοί με τα 75 χιλιοστών πυροβόλα PaK 40, στέλνοντας έξι ανά μεραρχία. Οι μονάδες αυτές εκτείνονταν σε μεγάλα τμήματα του μετώπου. Για παράδειγμα, η Τρίτη Ρουμανική Στρατιά καταλάμβανε ένα τμήμα μήκους 140 χιλιομέτρων, ενώ η Τέταρτη προστάτευε ένα τομέα μήκους 270 χιλιομέτρων. Οι Ιταλοί και οι Ούγγροι ήταν τοποθετημένοι μεταξύ των δύο ρουμανικών σχηματισμών, παρόλο που οι Γερμανοί διοικητές δεν είχαν σε υψηλή εκτίμηση την ικανότητα αυτών των μονάδων για μάχη. Γενικά, και οι γερμανικές δυνάμεις δεν βρίσκονταν σε καλύτερη κατάσταση. Οι πολύμηνες μάχες με τον Κόκκινο Στρατό τις είχαν εξασθενήσει, και ενώ η Στάβκα είχε τη δυνατότητα να επιστρατεύει καινούργια στρατεύματα, η γερμανική ανώτατη διοίκηση προσπαθούσε να διατηρήσει αξιόμαχες τις ήδη υπάρχουσες μηχανοκίνητες μονάδες. Επιπλέον, κατά τη διάρκεια της γερμανικής επίθεσης μεταξύ Μαΐου και Νοεμβρίου του 1942, αποσπάστηκαν από την Ομάδα Στρατιών Α οι επίλεκτες μεραρχίες Leibstandarte και Großdeutschland και τοποθετήθηκαν ως μηχανοκίνητες εφεδρείες στη Δύση, για την περίπτωση συμμαχικής απόβασης στη Γαλλία και η Έκτη Στρατιά είχε υποστεί πολλές απώλειες κατά τη διάρκεια των μαχών στην πόλη του Στάλινγκραντ. Σε μερικές περιπτώσεις, όπως αυτή της 22ης Μεραρχίας Πάντσερ, ο εξοπλισμός της δεν ήταν καλύτερος από αυτόν της Πρώτης Ρουμανικής Μεραρχίας Τεθωρακισμένων. Οι γερμανικοί σχηματισμοί ήταν, επίσης, υπερεκτεταμένοι κατά μήκος μεγάλων τμημάτων του μετώπου. Το 11ο Σώμα Στρατού, για παράδειγμα, υπερασπιζόταν μέτωπο μήκους περίπου 100 χιλιομέτρων.
Σοβιετικές δυνάμεις
Ο Κόκκινος Στρατός παρέταξε περίπου 1.100.000 άνδρες, 804 άρματα, 13.400 στοιχεία πυροβολικού και πάνω από 1.000 αεροσκάφη για την επικείμενη επίθεση. Απέναντι από τη Ρουμάνικη Τρίτη Στρατιά, οι Σοβιετικοί παρέταξαν την 5η Στρατιά Τεθωρακισμένων καθώς και την 21η και την 65η Στρατιά έτσι ώστε να διαρρήξουν και να υπερκεράσουν τα πλευρά των Γερμανών. Η νότια πλευρά των Γερμανών ήταν ο στόχος των επιχειρήσεων της 51ης και της 57ης Στρατιάς που οδηγούνταν από το 13ο και το 4ο Μηχανοκίνητο Σώμα, οι οποίες θα διασπούσαν την Τέταρτη Ρουμάνικη Στρατιά με σκοπό να συναντήσουν την Πέμπτη Στρατιά Τεθωρακισμένων στην πόλη Καλάτς. Συνολικά οι Σοβιετικοί είχαν συγκεντρώσει 11 στρατιές και διάφορες ανεξάρτητες ταξιαρχίες και σώματα τεθωρακισμένων. Εντούτοις οι προετοιμασίες για την επίθεση αντιμετώπισαν αρκετά προβλήματα. Στις 8 Νοεμβρίου, η Στάβκα εξέδωσε διαταγή για μετάθεση της ημερομηνίας έναρξης της επιχείρησης, επειδή οι καθυστερήσεις στις μεταφορές δεν επέτρεψαν σε αρκετές μονάδες να είναι στην προβλεπόμενη θέση τους. Εν τω μεταξύ, οι μονάδες που βρίσκονταν στο μέτωπο, έκαναν αρκετά γυμνάσια για να εξασκηθούν στην απόκρουση των εχθρικών αντεπιθέσεων και στην εκμετάλλευση της προώθησης των μηχανοκίνητων μονάδων. Αυτές οι ενέργειες είχαν καλυφθεί από μια εκστρατεία παραπλάνησης, που περιελάμβανε μείωση της χρήσης ασυρμάτων, παραλλαγή, επιχειρησιακή ασφάλεια, χρήση αγγελιοφόρων για επικοινωνία αντί για ασύρματους και ενεργητική παραπλάνηση, όπως η αύξηση των κινήσεων στρατευμάτων γύρω από τη Μόσχα. Τα στρατεύματα διατάχθηκαν να κατασκευάσουν αμυντικές οχυρώσεις, προκειμένου να προκαλέσουν ψευδείς εντυπώσεις στους Γερμανούς, ενώ κατασκεύασαν ψεύτικες γέφυρες για να αποσπάσουν την προσοχή τους από τις πραγματικές γέφυρες που κατασκευάζονταν στο Ντον. Επιπλέον, ο Κόκκινος στρατός επέτεινε τις επιθέσεις εναντίον της Ομάδας Στρατιών Κέντρου και τοποθέτησε ομοιώματα σχηματισμών, ώστε να συντηρήσει την εντύπωση ότι επίκειται μεγάλης κλίμακας επίθεση εναντίον των Γερμανικών δυνάμεων στο κέντρο της Σοβιετικής Ένωσης.
Οι Σοβιετικές δυνάμεις στο Στάλινγκραντ είχαν υποστεί βαρείς βομβαρδισμούς, που έκαναν τη μετακίνησή τους δυσκολότερη. Τα 38 τάγματα μηχανικού, που βρίσκονταν στο μέτωπο, είχαν την ευθύνη της μεταφοράς πυρομαχικών, προσωπικού και αρμάτων στην απέναντι όχθη του Βόλγα. Παράλληλα εκτελούσαν δευτερεύουσες αποστολές αναγνώρισης κατά μήκος τμημάτων του μετώπου, τα οποία θα ήταν τα σημεία διείσδυσης της επικείμενης επίθεσης. Σε τρεις εβδομάδες ο Κόκκινος Στρατός μετέφερε περίπου 111.000 στρατιώτες, 420 άρματα και 556 στοιχεία πυροβολικού στην απέναντι όχθη του Βόλγα.
Στις 17 Νοεμβρίου ο Βασιλιέφσκι ανακλήθηκε στη Μόσχα, όπου του έδειξαν ένα γράμμα για τον Στάλιν, γραμμένο από τον Βόλσκι, τον διοικητή του τέταρτου Μηχανοκίνητου Σώματος, ο οποίος συνιστούσε την ακύρωση της επίθεσης. Ο Βόλσκι πίστευε ότι η επίθεση ήταν καταδικασμένη σε αποτυχία, λόγω της κατάστασης στην οποία βρίσκονταν οι δυνάμεις που προορίζονταν για την επίθεση. Πρότεινε την αναβολή της επίθεσης και τον ολοκληρωτικό ανασχεδιασμό της. Πολλοί σοβιετικοί στρατιώτες δεν είχαν πάρει ακόμη τον χειμερινό ιματισμό, ενώ πολλοί πέθαναν από κρυοπαγήματα, «εξαιτίας της ανεύθυνης συμπεριφοράς των διοικητών». Παρόλο που οι σοβιετικοί κατέβαλαν μεγάλη προσπάθεια συλλογής πληροφοριών για τις θέσεις των δυνάμεων του Άξονα, υπήρχαν πολύ λίγες πληροφορίες για την κατάσταση της Έκτης Γερμανικής Στρατιάς.
Η σοβιετική επίθεση
thumb|left|200px|Οι δυνάμεις του άξονα και του Κόκκινου Στρατού γύρω από το Στάλινγκραντ από τα μέσα Νοεμβρίου μέχρι τα τέλη Δεκεμβρίου 1942 Η ήδη αναβληθείσα για τις 17 Νοεμβρίου Επιχείρηση Ουρανός, μετατέθηκε για δύο ημέρες αργότερα, όταν ο σοβιετικός Στρατηγός Γκεόργκι Ζούκοφ ενημερώθηκε ότι οι αεροπορικές δυνάμεις που είχαν διατεθεί για την επιχείρηση δεν ήταν ακόμη έτοιμες. Η επιχείρηση τελικά ξεκίνησε στις 19 Νοεμβρίου. Ο Ρουμάνος ανθυπολοχαγός Γκέρχαρντ Στοκ που βρισκόταν στο μέτωπο, έλαβε μια κλήση εκείνο το πρωί για μια επικείμενη που επίθεση, που θα ξεκινούσε εκείνη την ημέρα μετά τις 05:00 το πρωί. Παρόλα αυτά, επειδή έλαβε το μήνυμα μετά τις πέντε και δεν είχε όρεξη να περπατήσει μέχρι τον διοικητή για ψευδή συναγερμό, δεν ενημερώθηκαν οι ρουμάνικες στρατιές. Παρόλο που οι σοβιετικοί διοικητές πρότειναν να αναβληθεί ο βομβαρδισμός εξαιτίας της κακής ορατότητας, αποτέλεσμα πυκνής ομίχλης, το αρχηγείο του μετώπου αποφάσισε να προχωρήσει. Στις 07:20 (ώρα Μόσχας, 5:20 ώρα Γερμανίας) οι σοβιετικοί διοικητές του πυροβολικού έλαβαν την ειδοποίηση «siren», που ήταν το κωδικοποιημένο σύνθημα για την έναρξη του 80λεπτου βομβαρδισμού, κατευθυνόμενου σχεδόν αποκλειστικά στις μη γερμανικές δυνάμεις του Άξονα που προστάτευαν τις πλευρές των Γερμανών. Περίπου 3.500 πυροβόλα άνοιξαν πυρ εναντίον της Τρίτης Ρουμανικής Στρατιάς και το βόρειο πλευρό της Γερμανικής Έκτης Στρατιάς. Παρόλο που η πυκνή ομίχλη εμπόδιζε το σοβιετικό πυροβολικό να διορθώσει τη στόχευση, οι εβδομάδες προετοιμασιών επέτρεψαν στους σοβιετικούς να επιτύχουν ακριβή πλήγματα στις εχθρικές θέσεις καθ' όλο το μήκος του μετώπου. Το αποτέλεσμα ήταν καταστροφικό, καθώς οι γραμμές επικοινωνίας αποκόπηκαν και αποθήκες εφοδίων και προωθημένα παρατηρητήρια καταστράφηκαν. Πολλοί από τους Ρουμάνους στρατιώτες, που επιβίωσαν από τον βομβαρδισμό, άρχισαν να τρέπονται σε φυγή προς τα μετόπισθεν. Το βαρύ πυροβολικό των Σοβιετικών στόχευε τις θέσεις του ρουμάνικου πυροβολικού και τους 2ης τάξης διοικητικούς σχηματισμούς, πλήττοντας παράλληλα και τους στρατιώτες που υποχωρούσαν.
Εναντίον της Τρίτης Ρουμανικής Στρατιάς: 19 Νοεμβρίου
right|200px|upright|thumb|Ρουμάνος στρατιώτης στο μέτωπο Η επίθεση στην Τρίτη Ρουμάνικη Στρατιά ξεκίνησε στις 8:50, οδηγούμενη από την 21η και την 65η Σοβιετική Στρατιά και την 5 Στρατιά Τεθωρακισμένων. Οι πρώτες δύο έφοδοι αποκρούστηκαν από τους Ρουμάνους, ενώ τα αποτελέσματα από τον βαρύ βομβαρδισμό του σοβιετικού πυροβολικού δυσχέραναν περισσότερο τις μετακινήσεις των σοβιετικών αρμάτων. Παρόλα αυτά, η έλλειψη βαρέων αντιαρματικών πυροβόλων προκάλεσε την κατάρρευση της ρουμάνικης άμυνας, οι γραμμές της οποίας διασπάστηκαν από το 4ο Σώμα Θωρακισμένων και το 3ο Σώμα Ιππικού το απόγευμα. Λίγο αργότερα, η 5η Στρατιά Θωρακισμένων διέσπασε τις γραμμές του Δεύτερου Ρουμάνικου Σώματος. Καθώς τα σοβιετικά άρματα κινούνταν διαμέσου της πυκνής ομίχλης βάσει πυξίδας, κατακυριεύοντας τις γερμανικές και τις ρουμάνικες θέσεις πυροβολικού, τρεις Ρουμάνικες μεραρχίες πεζικού άρχισαν να υποχωρούν άτακτα. Η Τρίτη Ρουμάνικη Στρατιά είχε υπερφαλαγγιστεί και από τα ανατολικά και από τα δυτικά. Αφότου έλαβε την είδηση της Σοβιετικής επίθεσης, το αρχηγείο της 6ης Στρατιάς δεν κατάφερε να δώσει διαταγή στην 16η και την 24η Μεραρχία Πάντσερ, που μέχρι εκείνη τη στιγμή μάχονταν στο Στάλινγκραντ, να ενισχύσουν τις αμυντικές θέσεις των Ρουμάνων. Αντί αυτών, η εντολή δόθηκε στο 48ο Σώμα Πάντσερ.
Με σοβαρές ελλείψεις σε προσωπικό και πενιχρό εξοπλισμό, το 48ο Σώμα Πάντσερ είχε λιγότερα από 100 λειτουργικά σύγχρονα άρματα για να αντιμετωπίσει τα σοβιετικά. Επιπλέον, οι ελλείψεις σε καύσιμα και άρματα ανάγκασαν τους διοικητές να ενσωματώσουν αρματιστές σε λόχους πεζικού. Η 22η Μεραρχία Πάντσερ, η οποία ήταν τμήμα του Σώματος, καταστράφηκε σχεδόν ολοσχερώς στην μάχη που ακολούθησε. Είχε μπει στη μάχη με λιγότερα από 30 άρματα, και, όταν τελείωσε η μάχη, είχε απομείνει μία ίλη. Η ρουμανική 1η Τεθωρακισμένη Μεραρχία, που ήταν ενσωματωμένη στο 48ο Σώμα Πάντσερ, αντιμετώπισε το 26ο Σώμα Τεθωρακισμένων των Σοβιετικών, αφού είχε χάσει την επικοινωνία με τη διοίκηση του Σώματος, και ηττήθηκε στις 20 Νοεμβρίου. Καθώς οι Σοβιετικοί συνέχισαν να προωθούνται νότια, πολλά πληρώματα αρμάτων είχαν αρχίσει να υποφέρουν από την επιδεινούμενη χιονοθύελλα. Συχνά τα άρματα έχαναν την πρόσφυση τους στο έδαφος, προκαλώντας τραυματισμούς στα μέλη του πληρώματος. Παρόλα αυτά η χιονοθύελλα είχε παρόμοιες επιπτώσεις και στα γερμανικά στρατεύματα και τον συντονισμό τους.
Άγιος Λεωνίδας Επίσκοπος Αθηνών
Ο Άγιος Λεωνίδας υπήρξε Επίσκοπος Αθηνών και μάρτυρας της εκκλησίας, του οποίου η μνήμη  τιμάται από την Εκκλησία μας στις 15 Απριλίου. Κοιμήθηκε ειρηνικά ή μαρτύρησε το έτος 250. Σε μερικούς κώδικες αναφέρεται ως μάρτυρας, κάτι που όμως δεν αποδεικνύεται.
Επιχείρηση Ουρανός
Εναντίον της Τρίτης Ρουμανικής Στρατιάς: 19 Νοεμβρίου
Η Τρίτη Ρουμανική Στρατιά άρχισε να ξυλώνεται με τη νύχτα της 19ης Νοεμβρίου. Η σοβιετική 21η Στρατιά και 5η Στρατιά Τεθωρακισμένων αιχμαλώτισαν 27.000 Ρουμάνους -αριθμός που αντιστοιχεί σε τρεις μεραρχίες- και μετά συνέχισαν την προώθηση προς τα νότια. Το σοβιετικό ιππικό χρησιμοποιήθηκε για να εκμεταλλευθεί την προώθηση, να αποκόψει τις επικοινωνίες μεταξύ των Ρουμάνων και της ιταλικής 8ης Στρατιάς και να εμποδίσει όποια ενδεχόμενη αντεπίθεση στα σοβιετικά πλευρά. Όσο η Κόκκινη Αεροπορία σφυροκοπούσε τους υποχωρούντες Ρουμάνους, η Λούφτβαφφε προέβαλε αμελητέα αντίσταση. Η απόσυρση της 1ης Ρουμάνικης Μεραρχίας Ιππικού, που αρχικά ήταν τοποθετημένη στα πλευρά της 376ης Γερμανικής Μεραρχίας Πεζικού, επέτρεψε στην 65η Στρατιά να παρακάμψει τις γερμανικές αμυντικές θέσεις. Καθώς οι γερμανικές δυνάμεις άρχισαν να αντιδρούν στο τέλος της ημέρας της 19ης Νοεμβρίου, εκδηλώθηκε και άλλη επίθεση στα νότια πλευρά της Έκτης Στρατιάς.
Άγιος Λεωνίδας Επίσκοπος Αθηνών
Έζησε τον τρίτο αιώνα και μαρτύρησε μαζί με επτά ακόμα γυναίκες (Χαρίσση, Νίκη, Γαληνή, Καλλίδα, Νουνεχία, Βασίλισσα, Θεοδώρα).
Επιχείρηση Ουρανός
Εναντίον της νότιας γερμανικής πλευράς: 20 Νοεμβρίου
right|thumb|200px|[[Panzer III στη νότια Σοβιετική Ένωση, Δεκέμβριος 1942]] Νωρίς το πρωί της 20ης Νοεμβρίου η Στάβκα τηλεφώνησε στον διοικητή του Μετώπου Στάλινγκραντ ρωτώντας αν ήταν σε θέση να ξεκινήσει το δικό του μέρος της επίθεσης εντός του προγράμματος, στις 08:00. Απάντησε ότι θα μπορούσε μόνο αν καθάριζε η ομίχλη. Παρόλ' αυτά, η 51η Στρατιά άνοιξε πυρ με μπαράζ πυροβολικού στην ώρα της, καθώς το αρχηγείο του μετώπου δεν κατάφερε να επικοινωνήσει με τη μεραρχία. Οι υπόλοιπες δυνάμεις έλαβαν εντολή να αναβάλουν την έναρξη της επίθεσης μέχρι τις 10:00. Η 51η Στρατιά συγκρούστηκε με με το Έκτο Ρουμάνικο Σώμα αιχμαλωτίζοντας πολλούς Ρουμάνους. Όταν η 57η Στρατιά συνέπραξε στην επίθεση στις 10:00, η κατάσταση εξελίχθηκε με τέτοιο τρόπο, ώστε το Μέτωπο Στάλινγκραντ ήταν σε θέση να ρίξει σώματα τεθωρακισμένων του στη μάχη. Η Γερμανική 297η Μεραρχία Πεζικού παρακολουθούσε καθώς οι Ρουμάνοι που την υποστήριζαν δεν κατάφεραν να προβάλουν αντίσταση στον Κόκκινο Στρατό. Παρόλ' αυτά, η σύγχυση και η έλλειψη ελέγχου ήταν που προκάλεσαν κωλύματα στο 40 και το 13ο σοβιετικό Μηχανοκίνητο Σώμα, καθώς άρχισαν να εκμεταλλεύονται τα αποτελέσματα της προώθησης που επιτεύχθηκε στην εναρκτήρια επίθεση.
Οι Γερμανοί σε αυτή την περίπτωση αντέδρασαν γρήγορα, παρατάσσοντας τη μοναδική τους εφεδρεία, την 29η Μεραρχία Πάντσερ Γρεναδιέρων. Παρά τις αρχικές επιτυχίες, η κατάρρευση των Ρουμάνων ανάγκασε τη μεραρχία να ανασυνταχθεί σε μία προσπάθεια να υποστηρίξει την άμυνα στα νότια. Η αντεπίθεση της 29ης Μεραρχίας στοίχισε στον Κόκκινο Στρατό περίπου 50 άρματα και έκανε τους σοβιετικούς διοικητές να ανησυχούν για την ασφάλεια της αριστερής πλευράς. Εν τούτοις, η ανασύνταξη της γερμανικής μεραρχίας σήμαινε πως, στο τέλος της μέρας, μόνο το ρουμάνικο 6ο Σύνταγμα Ιππικού βρισκόταν ανάμεσα στις σοβιετικές δυνάμεις και τον Ντον.
Άγιος Λεωνίδας Επίσκοπος Αθηνών
Στην Αθήνα υπάρχει πρωτοχριστιανικός ναός (κρύπτη) στο όνομα του Αγίου Λεωνίδη πίσω από τους στύλους του Ολυμπίου Διός.
Εύρεση Λειψάνων
Το 1916 μετά από συνεχή όνειρα, ευσεβείς κάτοικοι της Επιδαύρου, έψαξαν και βρήκαν «κρυμμένον θησαυρόν» κάτω από τα θεμέλια των ερειπίων του ιερού ναού της Υπεραγίας Θεοτόκου. Όταν, επί τέλους έσκαψαν στο σημείο που είχε υποδειχτεί, βρήκαν ιερή εικόνα της Παναγίας και κατόπιν σε βάθος 70 εκατοστών, βρήκαν επτά σκελετούς που όπως αποδείχτηκε ανήκαν σε γυναίκες. Συγχρόνως, παρουσιάστηκε και πέτρινη πλάκα η οποία αφού μετακινήθηκε αποκάλυψε ανδρικό σκελετό ο οποίος μαρτυρούσε ότι ο άνθρωπος αυτός είχε υποστεί στραγγαλισμό ενώ ευωδία αναδυόταν εκ του τάφου.
Επιχείρηση Ουρανός
Η συνέχιση της επιχείρησης: 20–23 Νοεμβρίου
left|thumb|200px|Ο στρατηγός Πάουλους στη νότια Σοβιετική Ένωση Η επίθεση του Κόκκινου Στρατού συνεχίστηκε στις 21 Νοεμβρίου, με τις δυνάμεις του Μετώπου Στάλινγκραντ να πετυχαίνουν διεισδύσεις έως και 50 χιλιομέτρων. Μέχρι εκείνη τη στιγμή οι υπόλοιπες ρουμάνικες μονάδες είχαν καταστραφεί σε απομονωμένες μάχες, ενώ ο Κόκκινος Στρατός είχε αρχίσει να εμπλέκεται με πλευρικά τμήματα της 4ης Στρατιάς Πάντσερ και της Έκτης Στρατιάς. Η γερμανική 22η Μεραρχία Πάντσερ, παρά την απόπειρα σύντομης αντεπίθεσης, ελαττώθηκε σε δύναμη μίας ίλης και αναγκάστηκε να υποχωρήσει προς τα νοτιοδυτικά. Το σοβιετικό 26ο Σώμα Τεθωρακισμένων, έχοντας καταστρέψει ένα μεγάλο τμήμα της ρουμάνικής 1ης Θωρακισμένης Μεραρχίας, συνέχισε την προώθησή του προς τα νοτιοανατολικά, αποφεύγοντας να εμπλακεί με τις εχθρικές μονάδες που άφηνε πίσω του, παρόλο που υπολείμματα του ρουμάνικου 5ου Σώματος κατάφεραν να αναδιοργανωθούν και να οχυρωθούν, με την ελπίδα ότι θα βοηθηθούν από το 48ο Σώμα Πάντσερ. Εκείνη την ημέρα ο Γερμανός Στρατηγός Φρίντριχ Πάουλους, διοικητής της Έκτης Στρατιάς, έλαβε αναφορές ότι οι Σοβιετικοί απείχαν λιγότερο από 40 χιλιόμετρα από το αρχηγείο του. Επιπλέον, δεν υπήρχαν άλλες δυνάμεις που να είναι σε θέση να αντιμετωπίσουν τη σοβιετική προώθηση. Στον νότο, μετά από ένα σύντομο σταμάτημα, το σοβιετικό 4ο Μηχανοκίνητο Σώμα συνέχισε την προώθησή του βόρεια, απομακρύνοντας τους αμυνόμενους Γερμανούς από διάφορες πόλεις, στην πορεία του προς το Στάλινγκραντ. Καθώς οι γερμανικές δυνάμεις μέσα και γύρω από το Στάλινγκραντ βρίσκονταν σε κίνδυνο, ο Χίτλερ διέταξε όλα τα γερμανικά στρατεύματα στην περιοχή να υιοθετήσουν περιμετρική αμυντική διάταξη, ενώ ονόμασε τις δυνάμεις που βρίσκονταν μεταξύ του Ντον και του Βόλγα «Φρούριο Στάλινγκραντ», διαλύοντας τις ελπίδες για μια ενδεχόμενη απόπειρα της Έκτης Στρατιάς για διαφυγή από τον κλοιό. Η Έκτη Στρατιά, διάφορες άλλες μονάδες του Άξονα και το μεγαλύτερο μέρος της Τέταρτης Στρατιάς Πάντσερ εγκλωβίστηκαν και περικυκλώθηκαν από τους Σοβιετικούς. Μόνο η 16η Μεραρχία Πάντσερ Γρεναδιέρων έδωσε μάχη για τη διαφυγή της. Η έλλειψη συντονισμού ανάμεσα στα σοβιετικά άρματα και το πεζικό, καθώς τα σώματα θωρακισμένων των σοβιετικών επιχειρούσαν να εκμεταλλευτούν τη διείσδυση στο νότιο πλευρό των Γερμανών, επέτρεψε σε μεγάλο μέρος της Τέταρτης Ρουμάνικης Στρατιάς να αποφύγει την καταστροφή.
Άγιος Λεωνίδας Επίσκοπος Αθηνών
Μαρτύριο
Το Μεγάλο Σάββατο του έτους 250, ο Άγιος Λωνίδας και η συνοδεία του από επτά γυναίκες, οδηγήθηκαν στην Κόρινθο, στον ηγεμόνα Ανθύπατο Βενούστο. Εκείνος τους ζητά να αρνηθούν την πίστη τους για να γλυτώσουν. Όμως κανείς δεν δέχτηκε να αλλαξοπιστήσει.
Επιχείρηση Ουρανός
Η συνέχιση της επιχείρησης: 20–23 Νοεμβρίου
Στις 22 Νοεμβρίου οι σοβιετικές δυνάμεις άρχισαν να διασχίζουν τον Ντον, συνεχίζοντας την προώθησή τους προς την πόλη Καλάτς. Οι γερμανικές δυνάμεις που φρουρούσαν το Καλάτς, που αποτελούνταν κυρίως από προσωπικό ανεφοδιασμού, δεν ήταν ενήμερες για τη σοβιετική επίθεση μέχρι τις 21 Νοεμβρίου και, ακόμη και όταν ενημερώθηκαν, δεν πληροφορήθηκαν την ακριβή δύναμη του Κόκκινου Στρατού, που πλησίαζε. Η ευθύνη κατάληψης της γέφυρας στο Καλάτς δόθηκε στο 26ο Σώμα Τεθωρακισμένων, το οποίο χρησιμοποίησε δύο αιχμαλωτισμένα γερμανικά άρματα και ένα όχημα αναγνώρισης για να την πλησιάσει και να βάλει κατά των φρουρών. Οι σοβιετικές δυνάμεις εισέβαλαν στην πόλη το πρωί, εκδιώκοντας τους υπερασπιστές της, έτσι ώστε μαζί με το 4ο Σώμα Τεθωρακισμένων να συναντηθούν με το το 4ο Μηχανοκίνητο σώμα που προσέγγιζε την πόλη από τα νότια. Η περικύκλωση των γερμανικών δυνάμεων στο Στάλινγκραντ ολοκληρώθηκε στις 22 Νοεμβρίου 1942. Εκείνη την ημέρα οι σχηματισμοί των Σοβιετικών συνέχισαν να μάχονται σε θύλακες ρουμανικών δυνάμεων που προέβαλαν αντίσταση, όπως η μάχη που δόθηκε με το 5ο Ρουμάνικο Σώμα.
Άγιος Λεωνίδας Επίσκοπος Αθηνών
Μαρτύριο
Έτσι καταδικάστηκαν σε θάνατο. Τον Άγιο Λεωνίδα τον κρέμασαν, αφού πρώτα τον βασάνισαν. Στη συνέχεια, το σκήνωμά του μαζί με τις επτά γυναίκες, οδηγήθηκε στη θάλασσα. Εκεί αφού τις έδεσαν με πέτρες, τις έριξαν στο βυθό, μία ημέρα πριν από το Πάσχα. Χριστιανοί της Επιδαύρου, που παρακολουθούσαν από απόσταση τις δραματικές στιγμές του Αγίου και των επτά Αγίων γυναικών, περισυνέλεξαν τα νεκρά σώματα και τα ενταφίασαν.
Επιχείρηση Ουρανός
Η συνέχιση της επιχείρησης: 20–23 Νοεμβρίου
Οι μάχες συνεχίστηκαν μέχρι τις 23 Νοεμβρίου, καθώς οι Γερμανοί προσπαθούσαν μάταια να αντεπιτεθούν τοπικά για να σπάσουν τον κλοιό. Τότε οι περικυκλωμένες δυνάμεις του Άξονα άρχισαν να κινούνται ανατολικά προς το Στάλινγκραντ, ώστε να αποφύγουν τα σοβιετικά άρματα, ενώ όσοι κατάφεραν να γλυτώσουν την περικύκλωση κινήθηκαν δυτικά προς της γερμανικές δυνάμεις και τα υπόλοιπα στρατεύματα του Άξονα.
Άγιος Λεωνίδας Επίσκοπος Αθηνών
Απολυτίκιο
μικρογραφία '''Ἦχος δ'. Ταχὺ προκατάλαβε.'''